ມາເລເຊຍ ເປີດເຜີຍ ລາຍງານການສືບສວນ ກ່ຽວກັບຖ້ຽວບິນ MH370 ທີ່ຫາຍໄປ 
ບົດ​ລາຍ​ງານ​ບໍ່​ໄດ້ໃຫ້ ​​ແສງ​ສະຫວ່າງ​ໃໝ່ໃດໆ ​ກ່ຽວ​ກັບ​ຄວາມ​ເລິກ​ລັບ​ນັ້ນ ​ທັງ​ບໍ່ໄດ້ກ່າວຫາ ນັກ​ບິນແລະຈຸ​ບິນ ວ່າມີ​ພຶດຕິ​ກຳ ​ທີ່ຜິດປົກກະຕິໃດໆ.
ມາເລເຊຍ ໄດ້ເປີດເຜີຍບົດລາຍງານ ການສືບສວນເປັນການ ຊົ່ວຄາວ ກ່ຽວກັບການຫາຍສາບສູນຂອງ ຖ້ຽວບິນ MH370 ຂອງ ສາຍການບິນມາເລເຊຍ ໃນວັນອາທິດມື້ນີ້ ຊຶ່ງຄົບຮອບ 1 ປີພໍດີ ຫຼັງຈາກທີ່ເຮືອບິນ ໂດຍສານ Boeing 777 ລຳນັ້ນ ໄດ້ຫາຍສາບ ສູນໄປ ໂດຍປາດສະຈາກຮ່ອງຮອຍໃດໆເລີຍ ພ້ອມດ້ວຍຜູ້ໂດຍ ສານ ແລະ ລູກເຮືອທັງໝົດ 239 ຄົນ ບົດລາຍງານດັ່ງກ່າວ ບໍ່ໄດ້ໃຫ້ແສງສະຫວ່າງໃໝ່ໃດໆ ກ່ຽວກັບ ຄວາມເລິກລັບນັ້ນ ໂດຍບໍ່ໄດ້ກ່າວຫານັກບິນແລະຈຸບິນ ວ່າມີພຶດ ຕິກຳ ທີ່ຜິດປົກກະຕິໃດໆ ທັງຍັງໄດ້ໃຫ້ຂໍ້ສັງເກດວ່າ ບໍ່ພົບເຫັນສິ່ງ ໃດໆ ທີ່ເຮັດໃຫ້ເກີດຄວາມວິຕົກ ໃນການກວດເບິ່ງບັນທຶກການ ຮັກສາສ້ອມແປງຕ່າງໆ ມີພຽງສິ່ງດຽວທີ່ພົບເຫັນວ່າ ຜິດປົກກະຕິກໍ່ແມ່ນວ່າ ແບດເຕີຣີ ຂອງເຄື່ອງສົ່ງສັນຍານຈຸດ ທີ່ຢູ່ຂອງເຮືອບິນນັ້ນ ໝົດອາຍຸການນຳໃຊ້ມາໄດ້ ໜຶ່ງປີແລ້ວ ກ່ອນໜ້າການຫາຍສາບສູນໄປ ໃນວັນອາທິດມື້ນີ້ ນາຍົກລັດຖະມົນຕີມາເລເຊຍ ທ່ານ Najib Razak ໄດ້ກ່າວໃນຄຳຖະ ແຫລງສະບັບໜຶ່ງ ວ່າ ຫົວໜ້າທີມສືບສວນສອບສວນ ທ່ານ Kok Soo Chon ເວົ້າວ່າ ໃນຂະນະດຽວກັນ ບັນດາຍາດຕິພີ່ນ້ອງຂອງພວກໂດຍສານຊາວຈີນ ກໍ່ໄດ້ເຕົ້າໂຮມກັນ ຢູ່ທີ່ວັດຕ່າງໆໃນນະຄອນຫລວງປັກກິ່ງ ເພື່ອທຳພິທີ ຂີດໝາຍວັນຄົບຮອບ 1 ປີ ຂອງ ການຫາຍສາບສູນຂອງເຮືອບິນ